5. pielikums

Nodarbinātības valsts aģentūras

08.07.2025. rīkojumam Nr. 1.1-1/149

**Aktīvā nodarbinātības pasākuma “Pasākumi noteiktām personu grupām** **bezdarbnieku ar invaliditāti nodarbināšanai uz nenoteiktu laiku” īstenotāju izvēles kārtība**

**I. Vispārīgie noteikumi**

1. Aktīvā nodarbinātības pasākuma “Pasākumi noteiktām personu grupām bezdarbnieku ar invaliditāti nodarbināšanai uz nenoteiktu laiku” (turpmāk – Pasākums) īstenotāju izvēles kārtība (turpmāk – kārtība) nosaka, kā Nodarbinātības valsts aģentūras (turpmāk – Aģentūra) aktīvo nodarbinātības pasākumu īstenotāju izvēles komisija (turpmāk – Komisija) izvērtē Pasākuma īstenotāju (turpmāk – pretendentu) iesniegtos pieteikumus Pasākuma īstenošanai (turpmāk – pieteikums), atbilstoši Ministru kabineta 2011. gada 25. janvāra noteikumos Nr. 75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – Noteikumi) noteiktajam.
2. Pasākumu finansē no nodarbinātības speciālā budžeta līdzekļiem.

**II. Prasības piedāvājuma noformējumam un iesniegšanai**

1. Pretendents pieteikumu sagatavo un iesniedz saskaņā ar kārtībā izvirzītajām prasībām. Pretendents uzņemas atbildību par piedāvājuma iesniegšanu Aģentūras noteiktajā termiņā, saskaņā ar šajā kārtībā izvirzītajām prasībām. Pieteikumus, kuri Aģentūrā iesniegti pēc paziņojumā norādītā iesniegšanas termiņa beigām, Komisija nevērtē.
2. Pretendents iesniedz Aģentūra pieteikumu iesūtot parakstītu ar drošu elektronisko parakstu uz Aģentūras oficiālo e-adresi, ievērojot, ka maksimālais pieļaujamais apjoms, sūtot un saņemot dokumentus ar e-parakstu, ir 50 MB.
3. Iesniegtajiem dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, labojumiem vai dzēsumiem.
4. Pieteikumam jābūt valsts valodā.
5. Pretendenta pieteikumu un tā pielikumus paraksta pretendentu pārstāvēt tiesīga vai pretendenta pilnvarota persona. Personas, kuras paraksta pieteikumu, pārstāvības tiesībām jābūt nostiprinātām atbilstoši normatīvajos aktos noteiktajam regulējumam. Ja pieteikumā iekļauto dokumentāciju paraksta pilnvarota persona, piedāvājumam pievieno pretendenta paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju. Ja pretendents ir iesniedzis pieteikumu, kurš nav parakstīts ar drošu elektronisko parakstu, Komisija pieteikumu nevērtē.
6. Pretendenta pieteikuma izskatīšana Komisijā tiek uzsākts ne vēlāk kā 10 dienu laikā pēc dienas, kad saņemts pretendenta pieteikums;
7. Līdz pretendenta pieteikuma izskatīšanas Komisijā dienai pretendents ir tiesīgs grozīt iesniegto pieteikumu. Paziņojums par grozījumiem pieteikumā sagatavojams, noformējams un iesniedzams tāpat kā pieteikums (atbilstoši vadlīniju un kārtības prasībām) un tajā ir jābūt norādei, ka tie ir sākotnējā pieteikuma grozījumi.
8. Līdz pretendenta pieteikuma izskatīšanas Komisijā dienai pretendents ir tiesīgs atsaukt iesniegto pieteikumu rakstveidā (atbilstoši Ministru kabineta 2018. gada 4. septembra Ministru kabineta noteikumos Nr. 558 “Dokumentu izstrādāšanas un noformēšanas kārtība” noteiktajam) par to paziņojot Aģentūrai. Pieteikuma atsaukšana nav grozāma un Komisijā pieteikumu nevērtē.

**III. Pretendenta atlases dokumenti un kritēriji pretendenta vērtēšanai**

1. Lai novērtētu pretendenta atbilstību Pasākuma īstenošanas nosacījumiem, pretendentam jāiesniedz šādi dokumenti:
   * 1. pieteikums;
     2. bezdarbnieka ar invaliditāti darba līgums un amata apraksts;
     3. Potenciālā darba vadītāja darba pieredzes apraksts jeb *Curriculum Vitae* vai iegūtās izglītības apliecinoša dokumenta kopija.
2. Komisija uz lēmuma pieņemšanas dienu pārliecinās, ka pretendents atbilst šādām prasībām:
   1. Komisija, atbilstoši Starptautisko un Latvijas Republikas nacionālo sankciju likuma (turpmāk – Sankciju likums) 11.2 pantā noteiktajam, pretendentam, tā valdes vai padomes locekļiem, patiesā labuma guvējam, pārstāvēt tiesīgai personai vai prokūristam, vai personai, kura ir pilnvarota pārstāvēt pretendentu darbībās nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas. Papildus Komisija pārliecinās vai pretendents nav Padomes 2022. gada 8. aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā (turpmāk – Regula (EU) 2022/576), 5.l panta pirmajā punktā minētā juridiskā persona, vienība vai struktūra, kas veic uzņēmējdarbību Krievijā un kam vairāk nekā 50 % īpašuma daļu ir valsts īpašumā vai publiskā kontrolē;
   2. saskaņā ar Noteikumu 15.1. apakšpunkta prasībām – pretendents ir reģistrēts saskaņā ar attiecīgo saimniecisko darbību regulējošo normatīvo aktu prasībām, kā arī pretendenta pieteikumā norādītais NACE kods ir reģistrēts Valsts ieņēmumu dienesta (turpmāk – VID) publiskojamo datu bāzē;
   3. saskaņā ar Noteikumu 15.2. apakšpunkta prasībām – pretendentam ir licence, akreditācijas lapa, sertifikāts attiecīgo pakalpojumu sniegšanai, ja to nepieciešamību nosaka normatīvie akti;
   4. saskaņā ar Noteikumu 15.4. apakšpunkta prasībām – pretendents pēdējo divu gadu laikā nav būtiski pārkāpis Aģentūras pasākumu īstenošanas nosacījumus;
   5. uz lēmuma pieņemšanas dienu, saskaņā ar Noteikumu 15.5. apakšpunkta prasībām – uz pretendentu neattiecas neviens no Publisko iepirkumu likuma (turpmāk – PIL) 42. panta otrās daļas 4., 6. un 14. punktā minētajiem izslēgšanas noteikumiem:
      1. ir pasludināts pretendenta maksātnespējas process, apturēta pretendenta saimnieciskā darbība, pretendents tiek likvidēts;
      2. pretendents ar kompetentas institūcijas lēmumu, tiesas spriedumu vai prokurora priekšrakstu par sodu, kas stājies spēkā un kļuvis neapstrīdams un nepārsūdzams, ir atzīts par vainīgu un sodīts par pārkāpumu, kurš izpaužas kā:
         1. vienas vai vairāku personu nodarbināšana, ja tām nav nepieciešamās darba atļaujas vai ja tās nav tiesīgas uzturēties Eiropas Savienības dalībvalstī;
         2. personas nodarbināšana bez rakstveidā noslēgta darba līguma, nodokļu normatīvajos aktos noteiktajā termiņā neiesniedzot par šo personu informatīvo deklarāciju par darbiniekiem, kas iesniedzama par personām, kuras uzsāk darbu.
   6. saskaņā ar Noteikumu 15.5. apakšpunkta prasībām – pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parāds, tai skaitā valsts sociālās apdrošināšanas obligāto iemaksu parāds, kas kopsummā kādā no valstīm pārsniedz 150 *euro*;
   7. atbilstoši Noteikumu 17. punkta prasībām, Pasākuma pretendents, pieteikumam pievienojis amata aprakstu, kur aprakstīti bezdarbnieka darba pienākumi, atbilst Profesiju klasifikatorā norādītajai profesijai;
   8. atbilstoši Noteikumu 74. punkta prasībām, pretendenta pieteiktā darba vieta tiek veidota no jauna vai darba vietām ir jābūt vakantām sakarā ar darba tiesisko attiecību izbeigšanu uz darbinieka uzteikuma pamata, uz pretendenta un darbinieka vienošanās pamata vai uz pretendenta uzteikuma pamata Darba likuma 101. panta pirmās daļas 1., 2., 3., 4., 5. un 11. punktā noteiktajos gadījumos, kā arī darba vietas ar nepilnu darba laiku, ja šāds darba laiks noteikts, pamatojoties uz darbinieka lūgumu, un attiecīgais bezdarbnieks iepriekš nav ticis nodarbināts pie pretendenta;
   9. atbilstoši Noteikumu 80. punkta prasībām, pretendenta pieteikumā norādītais bezdarbnieks atbilst Pasākuma noteiktajai mērķa grupai;
   10. atbilstoši Noteikumu 82. punkta prasībām – pretendents ir komersants (izņemot izglītības iestādi, kuras pamatuzdevums ir izglītības programmu īstenošana), pašnodarbināta persona, individuālais uzņēmums, biedrība (izņemot politisko partiju) vai nodibinājums, kooperatīvā sabiedrība;
   11. atbilstoši Noteikumu 82.2. apakšpunkta prasībām, Pasākuma ietvaros – kvalificētu darba vadītāju, kurš palīdz pasākumos iesaistītajiem bezdarbniekiem apgūt darbam nepieciešamās pamatprasmes un iemaņas. Par kvalificētu darba vadītāju uzskata personu, kura ir ieguvusi izglītību vai ne mazāk kā divus gadus ilgu darba pieredzi profesijā, kurā nodarbinās bezdarbnieku. Viens darba vadītājs Pasākuma ietvaros darbu vienlaikus vada ne vairāk kā diviem bezdarbniekiem. Darba vadītājam nav nepieciešama izglītība vai darba pieredze profesijā, kurā nodarbina bezdarbnieku, ja bezdarbnieku plānots nodarbināt mazkvalificētos darbos (vienkāršo profesiju darbi atbilstoši Profesiju klasifikatora devītajai pamatgrupai). Darba vadītāja iegūto izglītību profesijā, kurā Pasākuma laikā strādās bezdarbnieks, apliecina Pretendenta iesniegtā iegūtās izglītības apliecinoša dokumenta kopija (ar potenciālā darba vadītāja parakstītu kopijas pareizības apliecinājumu, norādot personas kodu, paraksta atšifrējumu un datumu). Ne mazāk kā divus gadus ilgu darba pieredzi profesijā, kurā Pasākuma laikā strādās bezdarbnieks, apliecina Pretendenta iesniegtais darba pieredzes apraksts jeb *Curriculum Vitae* (potenciālā darba vadītāja parakstīts, norādot paraksta atšifrējumu un datumu);
   12. atbilstoši Noteikumu 82.1 punkta prasībām – Pasākumā vienlaikus iesaistīto bezdarbnieku skaits pie viena darba devēja nepārsniedz 50 % no darba devēja kopējā nodarbināto skaita un nepārsniedz 20 personas;
   13. atbilstoši Noteikumu 88.1. apakšpunkta prasībām, pretendents pieteiktajai darba vietai mēneša darba algu normāla darba laika ietvaros noteicis ne mazāk kā valstī noteiktās minimālās mēneša darba algas apmērā vai ne mazāk kā minimālo stundas tarifa likmi, vai ne mazāk kā minimālo stundas tarifa likmi;
   14. saskaņā ar Noteikumu 88.2 1. apakšpunkta prasībām – pretendents pieteikumu Pasākumā iesniedzis ne vēlāk kā mēnesi pēc darba tiesisko attiecību uzsākšanas ar bezdarbnieku ar invaliditāti.

**IV Piedāvājumu vērtēšana**

1. Komisija pārbauda, vai pretendents ir iesniedzis visus kārtības 10. punktā noteiktos dokumentus un tie parakstīti atbilstoši kārtības 7. punktam. Ja Komisija konstatē, ka pieteikums nav noformēts atbilstoši dokumentu noformēšanas prasībām, Komisija rakstveidā par to informē pretendentu un 5 darba dienu laikā no informācijas pieprasīšanas brīža pieprasa, lai pretendents pieteikumu noformē atbilstoši dokumentu noformēšanas prasībām, nodrošinot vienlīdzīgu attieksmi pret visiem pretendentiem. Ja vēstulē noteiktajā termiņā pretendents neiesniedz pieteikumu, kurš noformēts atbilstoši dokumentu noformēšanas prasībām, pretendenta pieteikums no dalības tālākā vērtēšanā tiek izslēgts.
2. Komisija atbilstoši Sankciju likuma 11.2 pantā noteiktajam, pārbauda, vai uz pretendentu, tā valdes vai padomes locekli, patiesā labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, neattiecas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas. Pārbaudei izmanto LURSOFT sankciju sarakstu (<https://sankcijas.lursoft.lv/site/index>) un Uzņēmumu reģistrā pārbauda pretendenta (tikai juridiskas personas), tā vienības vai struktūras Regulā (EU) 2022/576 5.l panta pirmajā punktā noteiktajam. Ja konstatē atbilstību Sankciju likuma 11.2 pantā un Komisijas regulas (EU) 2022/576 5.l panta pirmajā punktā noteiktajam, Komisija izslēdz pretendenta pieteikumu no tālākas vērtēšanas.
3. Komisija vērtē pretendentu pieteikumu un tā pielikumu atbilstību kārtības 12.punkta prasībām:
   1. Noteikumu 15.1. apakšpunkta prasību pārbaudei izmanto publiskojamo datu bāzi <https://www6.vid.gov.lv/>, vai VID Saimnieciskās darbības veicēju reģistru <https://www6.vid.gov.lv/SDV>, vai VID nodokļu maksātāju reģistru <https://www6.vid.gov.lv/STRV>. Ja Komisija konstatē, ka pretendenta pieteikumā norādītais NACE kods nav reģistrēts VID publiskojamo datu bāzē, Komisija 5 darba dienu laikā no informācijas pieprasīšanas brīža pretendentam lūdz iesniegt no VID elektroniskās deklarēšanas sistēmas (turpmāk – VID EDS) iegūtu izziņu, kas apliecina pretendenta darbību pieteikumā, norādītā NACE koda jomā. Ja vēstulē noteiktajā termiņā izziņa no VID EDS netiek iesniegta, pretendenta pieteikums no dalības tālākā vērtēšanā tiek izslēgts;
   2. Noteikumu 15.2. apakšpunkta prasību pārbaudei izmanto, pretendenta pieteikumā sniegto apliecinājumu un papildus iesniegto informāciju (ja attiecināms);
   3. Noteikumu 15.4. apakšpunkta prasību pārbaudei izmanto Aģentūras aktīvo nodarbinātības pasākumu un pasākumu sadarbības partneru līgumsaistību pārkāpumu reģistru. Ja pretendents ir iekļauts pārkāpumu reģistrā un kopš pārkāpuma reģistrēšanas, nav pagājuši divi gadi, Komisija izslēdz pretendenta pieteikumu no tālākas vērtēšanas;
   4. Noteikumu 15.5. apakšpunkta prasību pārbauda Elektroniskā iepirkumu sistēmas e-izziņu apakšsistēmā. Komisija pārliecinās, vai uz pretendentu neattiecas kārtības 11.5. un   
      11.6. apakšpunktā noteiktās prasības. Ja konstatē, ka uz pretendentu attiecas kārtības 11.5.2.apakšpunktā minētie izslēgšanas noteikumi, Komisija pārbauda, vai tie atbilst 11.5.2.1. un 11.5.2.2. apakšpunktā minētajiem pārkāpumiem. Ja uz pretendentu attiecas, kāds no PIL 42. panta otrās daļas 4., 6. un 14. punktā minētajiem izslēgšanas noteikumiem, Komisija izslēdz pretendenta pieteikumu no tālākas vērtēšanas. Komisija neizslēdz pretendenta pieteikumu no tālākas vērtēšanas ja no dienas, kad kļuvis neapstrīdams un nepārsūdzams tiesas spriedums, prokurora priekšraksts par sodu vai citas kompetentas institūcijas pieņemtais lēmums, līdz pieteikuma iesniegšanas dienai ir pagājuši trīs gadi (PIL 42. panta ceturtās daļas 2. punkts). Ja konstatē, ka pretendentam ir nodokļu parāds, pretendenta pieteikums no dalības tālākā vērtēšanā tiek izslēgts.
   5. Noteikumu 17. punkta (kārtības 11.7. apakšpunkts) prasību pārbaudei izmanto informāciju, kas pieejama pretendenta sagatavotajā pielikumā pie pieteikuma. Pārbauda norādītās profesijas atbilstību Profesiju klasifikatorā norādītajai profesijai;
   6. Noteikumu 74. punkta prasību pārbaudei izmanto, pretendenta pieteikumā sniegto apliecinājumu un informāciju IS BURVIS
   7. Noteikumu 80. punkta prasību pārbaudei izmanto informāciju, kas pieejama pretendenta sagatavotajā pieteikumā, un informāciju par bezdarbnieku pārbaudot BURVIS;
   8. Noteikumu 82. punkta prasību pārbaudei izmanto Valsts Izglītības Informācijas sistēmu (https://www.viis.gov.lv/registri/iestades) (vai pretendents nav izglītības iestāde, kuras pamatuzdevums ir izglītības programmu īstenošana), Latvijas vēstneša politisko partiju reģistra ziņas (<https://www.vestnesis.lv/oficialie-pazinojumi/politisko-partiju-registra> zinas) (vai pretendents nav politiskā partija). Ja pretendents ir izglītības iestāde, kuras pamatuzdevums ir izglītības programmu īstenošana, vai pretendents ir politiskā partija, tā pieteikumu no dalības tālākā vērtēšanā izslēdz;
   9. Noteikumu 82.2. apakšpunkta prasību pārbaudei izmanto pretendenta pieteikumā sniegto apliecinājumu un papildus iesniegto informāciju (izglītības apliecinoša dokumenta kopija vai darba vadītāja darba pieredzes apraksts jeb *Curriculum Vitae*). Pārbauda norādīto informāciju par pieteikto bezdarbnieku darba vietu skaitu un pārbauda norādīto darba vadītāju skaitu. Pārbaudei izmanto Bezdarbnieku uzskaites un reģistrēto vakanču informācijas sistēmā reģistrēto informāciju;
   10. Noteikumu 82.1 punkta prasību pārbaudei izmanto, pretendenta pieteikumā sniegto apliecinājumu un iesniegto informāciju par kopējo pretendenta nodarbināto personu skaitu. Komisija pārbauda pretendenta norādīto informāciju valstī kopā (ņem vērā gan Pasākumā, gan aktīvajā nodarbinātības pasākumā “Pasākumi noteiktām personu grupām ārkārtējās situācijas izraisīto seku mazināšanai” iesaistīto bezdarbnieku skaitu), t.sk. pieteikto darba vietu skaitu. Ja Komisija konstatē, ka pretendenta pieteikumā pieteiktais darba vietu skaits pārsniedz pieļaujamo darba vietu skaitu, lai nodrošinātu pretendenta atbilstību kritērijam, Komisija informē pretendentu par pieļaujamo darba vietu skaitu un 5 dienu laikā no informācijas pieprasīšanas brīža lūdz iesniegt informāciju par darba vietām, kuras turpināt vērtēt komisijā. Ja vēstulē noteiktajā termiņā pretendents neiesniedz pieprasīto informāciju, pretendenta pieteikums no dalības tālākā vērtēšanā tiek izslēgts;
   11. Noteikumu 88.1. apakšpunkta prasību pārbaudei izmanto pretendenta pieteikumam pievienoto darba līgumu ar bezdarbnieku un tajā atrunāto darba algas apmēru;
   12. Noteikumu 88.2 1. apakšpunkta prasību pārbaudei izmanto pretendenta pieteikumam pievienoto darba līgumu ar bezdarbnieku.
4. Pēc visu kritēriju pārbaudes Komisija pārliecinās, vai pretendenta pieteikuma saturs ir sniedzis visu izvērtēšanai nepieciešamo informāciju, vai tas ir bijis atbilstoši noformēts. Ja Komisija konstatē, ka pieteikumā ietvertā vai pretendenta iesniegtā informācija vai dokuments ir neskaidrs vai nepilnīgs vai, ņemot vērā līdzšinējo sadarbību, ir nepieciešama papildu informācija, lai gūtu pārliecību, ka pretendents spēs nodrošināt Pasākuma mērķa sasniegšanu un piešķirtā finansējuma izlietošanu atbilstoši Pasākuma īstenošanas nosacījumiem, Komisija 5 darba dienu laikā, rakstveidā par to informē pretendentu un 5 darba dienu laikā no informācijas pieprasīšanas brīža pieprasa, lai pretendents izskaidro vai papildina minēto informāciju vai dokumentu, vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Ja vēstulē noteiktajā termiņā pretendents neiesniedz pieprasīto informāciju, pretendenta pieteikums no dalības tālākā vērtēšanā tiek izslēgts. Komisijai ir tiesības pieprasīt informāciju par pretendenta atbilstību no kompetentajām valsts institūcijām.

**V. Lēmuma pieņemšana**

1. Komisija pieņem lēmumu atbilstoši Pasākuma rezultatīvajam rādītājam. Ja rezultatīvais rādītājs ir pietiekams visu pretendentu pieteikto darba vietu atbalstīšanai, Komisija pieņem lēmumu par iespējamu līguma slēgšanu ar pretendentiem, kuriem nav pieprasīta papildus informācija vai dokumenti.
2. Pretendentu, kuriem lūdz iesniegt papildu informāciju vai dokumentus vai par kuriem pieprasīta informācija no citām kompetentajām valsts institūcijām (kārtības 11. punktā, 12.2., 12.5. apakšpunktā, kā arī 16. punktā minētajos gadījumos), pieteikumus izskata atsevišķā Komisijas sēdē pēc papildu informācijas iesniegšanas termiņa beigām vai ātrāk, ja visa papildus pieprasītā informācija vai dokumenti ir iesniegti.
3. Komisija izslēdz pretendenta pieteikumu no dalības vērtēšanā gadījumā, ja pretendents:
   1. pamatojoties uz Kārtības 16. punktu, nav iesniedzis papildu informāciju, dokumentus, vai nav gūta pārliecība, ka pretendents spēs nodrošināt Pasākuma mērķa sasniegšanu un piešķirtā finansējuma izlietošanu, atbilstoši Pasākuma īstenošanas nosacījumiem;
   2. atbilst Sankciju likuma 11.2 panta un Regulas (EU) 2022/576 5.l panta pirmajā punktā noteiktajiem nosacījumiem;
   3. neatbilst Noteikumu 15.1. apakšpunkta prasībām – pretendents nav reģistrēts saskaņā ar attiecīgo saimniecisko darbību regulējošo normatīvo aktu prasībām;
   4. neatbilst Noteikumu 15.2. apakšpunkta prasībām – pretendentam nav licences, akreditācijas lapas, sertifikāta attiecīgo pakalpojumu sniegšanai, ja to nepieciešamību nosaka normatīvie akti;
   5. neatbilst Noteikumu 15.4. apakšpunkta prasībām – pretendents pēdējo divu gadu laikā ir būtiski pārkāpis Aģentūras pasākumu īstenošanas nosacījumus;
   6. neatbilst Noteikumu 15.5. apakšpunkta prasībām – uz pretendentu attiecas kāds no PIL 42. panta otrās daļas 4., 6. un 14. punktā minētajiem izslēgšanas noteikumiem, vai pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parāds, tai skaitā valsts sociālās apdrošināšanas obligāto iemaksu parāds, kas kopsummā kādā no valstīm pārsniedz 150 *euro*;
   7. neatbilst Noteikumu 82. punkta prasībām – pretendents ir izglītības iestāde, kuras pamatuzdevums ir izglītības programmu īstenošana, vai pretendents ir politiskā partija.
   8. Pretendentam ir apturēta finansējuma izmaksa noslēgto līgumu par aktīvo nodarbinātības pasākumu īstenošanu ietvaros saistībā ar aizdomām par būtisku līguma nosacījumu neievērošanu.
4. Komisija pieņem lēmumu par tādu pretendentu pieteikumu atbalstīšanu, kuri nav izslēgti no dalības vērtēšanā un atbilst kārtības 12. punkta prasībām.
5. Ja Pasākuma īstenošanai piešķirtais rezultatīvais rādītājs nav pietiekams visu atbilstošo pretendentu pieteikto darba vietu atbalstīšanai, Komisija atbalsta pretendentu piedāvātās darba vietas pieteikumu reģistrēšanas secībā Aģentūrā.
6. Komisija pieņem lēmumu:
   1. **izslēgt** pretendenta pieteikumu no dalības vērtēšanā, ja pretendents atbilst Sankciju likuma 11.2 panta un Regulas (EU) 2022/576 5.l panta pirmajā punktā noteiktajam, vai neatbilst Noteikumu 15.1., 15.2., 15.4., 15.5. apakšpunktā un 82. punktā atrunātajiem nosacījumiem;
   2. **atbalstīt** pretendenta piedāvātās darba vietas, kuras atbilst Noteikumu 15., 16., 17., 74., 80., 82. punkta, 82.2.apakšpunkta un 82.1 punkta, 88.1. un 88.2 1. apakšpunkta u.c. normatīvo aktu prasībām, vai ir atbalstāmas saskaņā ar kārtības 20. punkta nosacījumiem;
   3. **neatbalstīt** pretendenta piedāvātās darba vietas, ja:
      1. pretendents neatbilst Noteikumu 17., 74., 80. punkta, 82.2. apakšpunkta,   
         82.1 punkta, 88.1. un 88.2 1. apakšpunkta prasībām;
      2. Pasākuma īstenošanai noteiktais rezultatīvais rādītājs ir nepietiekams, lai atbalstītu visas atbilstošo pretendentu piedāvātās darba vietas.

22.4. p**agarināt administratīvā akta izdošanas termiņu,** ja Komisija konstatē, ka lēmuma pieņemšanai par Pretendenta apstiprināšanu dalībai Pasākumā vai atteikumu apstiprināt tās dalību Pasākumā, Komisijai nepieciešams papildu laiks, kas pārsniedz Administratīvā procesa likuma 64. panta pirmajā daļā noteikto termiņu.

1. Ja viena mēneša laikā no lēmuma pieņemšanas dienas Pasākuma īstenošanai tiek piešķirts papildu rezultatīvais rādītājs, lai atkārtoti lemtu par to pretendentu pieteikto darba vietu atbalstīšanu, par kurām tika pieņemts Komisijas lēmums “neatbalstīt”, pamatojoties uz kārtības 22.3.2. apakšpunktu, Komisijas priekšsēdētājs sasauc Komisiju. Komisija pieņem lēmumu, atbilstoši kārtības 22. punkta nosacījumiem. Ja viena mēneša laikā papildu rezultatīvais rādītājs Pasākuma īstenošanai netiek piešķirts, atkārtota Komisija netiek sasaukta.

**VI. Lēmuma paziņošana un līguma noslēgšana**

1. Komisija 5 darba dienu laikā pēc lēmuma pieņemšanas dienas atbilstoši Paziņošanas likumā noteiktajai kārtībai nosūta pretendentam pieņemto lēmumu.
2. Informācija par Komisijas lēmumu “atbalstīt” tiek publicēta Aģentūras mājaslapā.
3. Pretendents Komisijas lēmumu var apstrīdēt Aģentūras direktoram viena mēneša laikā no lēmuma spēkā stāšanās dienas, iesniedzot rakstveida iesniegumu.
4. Lēmumā un Komisijas protokolā norāda, ka ar Komisijas atbalstītajiem pretendentiem līgumi par Pasākuma īstenošanu tiks slēdz viena mēneša laikā no Komisijas lēmuma spēkā stāšanās dienas (lēmums stājas spēkā ar brīdi, kad tas paziņots pretendentam un lēmumu paziņo pretendentam atbilstoši Paziņošanas likumam):
   1. tikai par to darba vietu pielāgošanu nodarbinātajam, kurš uz līguma spēkā stāšanās datumu atbilst pasākuma mērķa grupai;
   2. ja pretendents uz līguma spēkā stāšanās datumu atbildīs *de minimis* atbalsta saņemšanas nosacījumiem saskaņā ar Komisijas regulas (ES) Nr. 2023/2831vai Komisijas regulu (ES) Nr. 717/2014, vai Komisijas regulu Nr.1408/2013 (ES),
   3. ja Pretendentam nav apturēta finansējuma izmaksa citu noslēgto līgumu par aktīvo nodarbinātības pasākumu īstenošanu ietvaros saistībā ar aizdomām par būtisku līguma nosacījumu neievērošanu.